b'\n_START_ARTICLE_\nID A\n_START_SECTION_\nHandling\n_START_PARAGRAPH_\nAliena v\xc3\xa5gner op ved en flod i Frankrig med et stort ar p\xc3\xa5 maven og en taske med 2 millioner Euro, men uden erindring om hvad der er sket, eller hvem hun er. Da hun s\xc3\xb8ger tilflugt i den n\xc3\xa6rmeste by, opdager hun at hun bliver jagtet af mystiske m\xc3\xa6nd og med hj\xc3\xa6lp fra den lokale franske hotelejer slipper hun v\xc3\xa6k fra sine forf\xc3\xb8lgere. Ved et tilf\xc3\xa6lde g\xc3\xa5r det op for Aliena at hendes accent er dansk og hun beslutter sig for at tage til Danmark i h\xc3\xa5b om at genfinde sin identitet. Da hun ankommer til Danmark m\xc3\xb8der hun den internationale operasanger Just Ore. Han bliver udgangspunktet for hendes s\xc3\xb8gen og langsomt begynder puslespillet at tegne sig for hende. Aliena opdager, at hun stadig er forfulgt og erfarer hurtigt, at hendes fortid er mere kompliceret end som s\xc3\xa5.'